Missatge: SitgesMilers de zombis prenen Sitges en la tercera Zombie Walk Actualitzat a les 10:55 h   10/10/2010 Milers de zombis s'han apoderat aquesta nit de dissabte dels carrers més cèntrics de Sitges. S'hi han pogut veure rostres ensagonats i vestits estripats en una passejada, la Zombie Walk, que ja arriba a la tercera edició i que ha aconseguit fer-se un lloc dins les activitats del Festival Internacional de Cinema Fantàstic de Sitges. Alguns dels participants ja venien caracteritzats de casa, mentre que d'altres, més de 300 segons els organitzadors, han confiat en els maquilladors professionals que prestaven els seus serveis a l'inici del recorregut. Després de recórrer els carrers més cèntrics, els morts vivents han fet una festa a la platja. I abans de tornar a les tombes han disfrutat d'una sessió de cinema de terror.VÍDEO: http://www.3cat24.cat/video/3142590/ociicultura/Nit-de-morts-vivents-a-Sitges
Emocions: no emotion

Resposta: SitgesJohn Carpenter reapareix a Sitges amb "The ward" deu anys després de la seva última pel·lícula Actualitzat a les 23:25 h   10/10/2010El director nord-americà de culte John Carpenter ha estat el gran protagonista del Festival de Sitges aquest diumenge. Carpenter ha presentat la seva nova pel·lícula, "The ward", deu anys després d'estrenar la seva última producció, "Fantasmes de Mart". Les cintes "La nit que va morir l'Elvis", primer treball del director Oriol Ferrer, i "Secuestrados", del sevillà Miguel Ángel Vivas, també han estat protagonistes de la jornada.Carpenter ha tornat aquest diumenge, i ho ha fet presentant a Sitges la seva última pel·lícula, "The ward", un "thriller" de terror que explica la història d'una jove internada en una misteriosa institució mental després de calar foc a una granja. Amb aquesta cinta, el director de pel·lícules com "La cosa", "Christie", "1997, rescat a Nova York" i "Vampirs", entre altres, torna a la primera plana del cinema fantàstic i de terror. El Festival Internacional de Cinema Fantàstic de Catalunya també ha projectat aquest diumenge "Secuestrados", del director sevillà Miguel Ángel Vivas, que ha aconseguit sorprendre el públic amb la trama. El film narra la història d'un segrest exprés a casa d'una família de classe mitjana alta, protagonitzada pels actors Fernando Cayo, Manuela Vellés i Ana Wagener. El jove cineasta Oriol Ferrer també hi ha presentat el seu primer treball, que porta per títol "La nit que va morir l'Elvis", en la categoria de noves visions. Es tracta de la història d'un home solitari que veu com casa seva està amenaçada per un projecte urbanístic promogut per grups ultracatòlics.
Emocions: no emotion, anger